Source: https://www.eesti.ee/et/erinouetega-tegevusalad/tervishoid/tervishoiuteenuste-osutamise-tegevusluba/
Timestamp: 2018-05-22 14:07:58+00:00

Document:
Tervishoiuteenuste osutamise tegevusluba | Eesti.ee
Tegevusloa üleandmine ja tingimuste muutmine
Tegevusluba on vaja taotleda eriarstiabi, kiirabi, perearsti nimistu alusel üldarstiabi, iseseisvalt õendusabi ja iseseisvalt ämmaemandusabi teenuse osutamiseks.
Tervishoiu teenuste osutamist reguleerivad järgmised Eesti õigusaktid:
õendushaiglas iseseisvalt osutada lubatud õendusabiteenuste loetelu ja nende hulka kuuluvad tegevused ning nõuded statsionaarse õendusabi iseseisvalt osutamiseks vajalikule töötajate koosseisule, ruumidele, sisseseadele, aparatuurile ja töövahenditele;
haigla liikide nõuded;
iseseisvalt osutada lubatud ambulatoorsete õendusabiteenuste loetelu ja nende hulka kuuluvad tegevused;
nõuded ambulatoorse õendusabi iseseisvalt osutamiseks vajalikele ruumidele, sisseseadele, aparatuurile, töövahenditele ja ravimitele;
nõuded haigla funktsionaalsele arengukavale ja ehitusprojekti meditsiinitehnoloogia osale ning haigla funktsionaalse arengukava kinnitamise kord;
haiglavõrgu arengukava;
tervishoiukorraldus hädaolukorras;
eriarstiabi erialade loetelu;
tervishoiuteenuste kvaliteedi tagamise nõuded;
tervishoiustatistika ja tervishoiualase majandustegevuse aruannete koostamise nõuded, andmete koosseis ning esitamise kord;
nõuded perearsti tegevuskoha ruumidele, sisseseadele ja aparatuurile;
iseseisvalt osutada lubatud ämmaemandusabiteenuste loetelu ja nende hulka kuuluvad tegevused;
nõuded haiglavälise eriarstiabi osutamiseks vajalikele ruumidele, sisseseadele ja aparatuurile;
perearsti ja temaga koos töötavate tervishoiutöötajate tööjuhend;
perearsti nimistut puudutavate dokumentide üleandmise kord;
perearsti nimistu moodustamise, muutmise ja võrdlemise alused ja kord ning perearsti nimistute piirarv;
kiirabibrigaadi koosseisu ja varustuse nõuded ning tööjuhend;
kiirabi, haiglate ning päästeasutuste ja politsei kiirabialase koostöö kord;
tervishoiuteenuse kvaliteedi ekspertkomisjoni töökord, tervishoiuteenuse kvaliteedile hinnangu andmise kord ja komisjoni moodustamine;
tervise infosüsteemi edastatavate dokumentide andmekoosseisud ning nende säilitamise tingimused ja kord;
taastusravi osutamise ulatus ja kord;
nõuded ämmaemandusabi iseseisvaks osutamiseks vajalikele ruumidele, sisseseadele, aparatuurile ja töövahenditele;
tervishoiutöötajate registreerimise aluseks olevate kvalifikatsiooni tõendavate dokumentide loetelu;
tervishoiuteenuste kättesaadavuse ja ravijärjekorra pidamise nõuded;
tervise infosüsteemi eetikakomitee töökord, komitee liikmete arv ja määramise kord;
meditsiiniliste ülesvõtete liigid, neile esitatavad infotehnoloogilised nõuded ning kättesaadavaks tegemise tingimused ja kord;
õendusabi erialade loetelu;
kiirabi ja perearstide koostöö ning tasaarveldamise kord;
tervishoiuteenuste loetelu kehtestamine.
Euroopa Parlamendi ja nõukogu direktiiv 2011/24/EL, 9. märts 2011;
Euroopa Parlamendi ja nõukogu määrus (EL) nr 1231/2010, 24. november 2010;
Euroopa Parlamendi ja nõukogu määrus (EÜ) nr 883/2004, 29. aprill 2004;
Euroopa Parlamendi ja nõukogu määrus (EÜ) nr 987/2009, 16. september 2009;
Nõukogu määrus (EÜ) nr 859/2003, 14. mai 2003.
Üldarstiabi osutaval äriühingul ei või olla teist tegevusala peale üldarstiabi, iseseisvalt osutatava õendusabi, iseseisvalt osutatava ämmaemandusabi, füsioteraapiateenuse, sotsiaalteenuste osutamise ning tervishoiualase õppe- ja teadustöö.
Nõuded taotlejale kiirabiteenuse osutamiseks:
Kiirabibrigaadi pidaja võib olla sellekohase tegevusloaga äriühing, füüsilisest isikust teenuseosutaja, sihtasutus, riigi või kohaliku omavalitsuse asutus.
Kiirabibrigaadi pidaval juriidilisel isikul ei või olla teist tegevusala peale kiirabi osutamise, tervishoiualase õppe- ja teadustöö, tervishoiuteenuse osutamisega seotud patsientide veo operatiivvalve välise auto või kiirabibrigaadiga.
Kiirabibrigaadi pidav füüsilisest isikust ettevõtja võib äriregistrisse kantud ärinime all osutada ainult kiirabi. Tegevusala piirang ei laiene kiirabibrigaadi pidavatele eriarstiabi osutajatele.
Nõuded taotlejale eriarstiteenuse osutamiseks:
Eriarstiabi teenust võib osutada haiglas ja haiglaväliselt.
Haiglavälist eriarstiabi võib osutada sellekohase tegevusloaga äriühing, füüsilisest isikust teenuseosutaja või sihtasutus.
Haiglat võib pidada sellekohase tegevusloaga aktsiaselts või sihtasutus.
Haiglat pidaval aktsiaseltsil ja sihtasutusel ei või olla teist tegevusala peale eriarstiabi, kiirabi, iseseisvalt osutatavate õendusabiteenuste, ämmaemandusabiteenuste ja sotsiaalteenuste osutamise, tervishoiualase õppe- ja teadustöö, haiglaapteegi pidamise, täisvere ja verekomponentide tootmise, rakkude, kudede ja elundite hankimise ja käitlemise ning kinnisasja kasutusse andmise.
Eriarstiabi osutava haigla liigid on piirkondlik haigla, keskhaigla, üldhaigla, kohalik haigla, erihaigla ja taastusravihaigla.
Nõuded taotlejale õendusabi teenuse osutamiseks:
Iseseisvalt võib õendusabi osutada sellekohase tegevusloaga äriühing, sihtasutus või füüsilisest isikust teenuseosutaja. Piirangut õendusabi osutamise õiguslikule vormile ei kohaldata sotsiaalhoolekande seaduse §-s 100 nimetatud sotsiaalteenuse osutajatele ja sotsiaalhoolekande seaduse §-s 20 nimetatud sotsiaalteenust ööpäevaringselt osutavatele asutustele TTKS § 25 lõike 3 alusel kehtestatud määruses nimetatud koduõendusteenuse osutamise korral.
Õendushaiglat võib pidada sellekohase tegevusloaga aktsiaselts või sihtasutus.
Õendushaiglat pidaval aktsiaseltsil ja sihtasutusel, välja arvatud eriarstiabi osutava haigla pidajal, ei või olla muud tegevusala peale iseseisvalt osutada lubatud õendusabiteenuste, ambulatoorse eriarstiabi, füsioteraapiateenuse ja sotsiaalteenuste osutamise, haiglaapteegi pidamise, tervishoiualase õppe- ja teadustöö.
Nõuded taotlejale ämmaemandusabi teenuse osutamiseks:
Iseseisvalt võib ämmaemandusabi osutada sellekohase tegevusloaga äriühing, sihtasutus või füüsilisest isikust ettevõtja.
Iseseisvalt võib ämmaemandusabi osutada vaid ambulatoorselt.
Eesti Vabariigis tohib tervishoiuteenust osutada ainult terviseameti poolt väljaantud tegevusloa alusel. Kui soovite osutada teenust väljaspool Eestit, siis peate taotlema vastavate teenuste osutamise õigust sihtriigi asjakohaselt ametiasutuselt.
Euroopa Majanduspiirkonna liikmesriigis või Šveitsis kvalifikatsiooni omandanud isik võib Eestis ajutiselt tervishoiuteenuseid osutada ilma tervishoiuteenuste korraldamise seaduse § 27 alusel nõutava registreerimiskohustuseta ja tervishoiuteenuste korraldamise seaduse § 40 alusel nõutava tegevusloata vastavalt Välisriigi kutsekvalifikatsiooni tunnustamise seadus 3. peatükis sätestatule. Pädev asutus välisriigi kutsekvalifikatsiooni tunnustamise seaduse 3. peatüki tähenduses on Terviseamet.
Ajutise teenuse osutamisel ei osale ettevõtja püsivalt riigi majanduselus ega otsi järjekindlalt oma kliente konkreetsest riigist ega reklaami ennast. Ajutine teenuse osutamine on näiteks olukord, kus ettevõtja osaleb riigihankel või konkursil. Samuti on messidel osalemine ajutine teenuse osutamine. Ajutine teenuse osutamine leiab aset ka siis, kui klient omal käel leiab teenuse pakkuja teisest riigist.
Tegevusloa saamiseks esitage taotlus ja lisadokumendid.
Tegevusloa taotluses esitatakse lisaks majandustegevuse seadustiku üldosa seaduse § 19-s sätestatud andmetele järgmised andmed:
tervishoiuteenuse osutamiseks kaitseväes või kaitseväe kiirabi osutamise loa taotlemisel Kaitseväe struktuuriüksuse asukoht ja põhimäärus ning kõrgemalseisva valitsusasutuse nimetus;
nende tervishoiuteenuste loetelu, mille osutamiseks tegevusluba taotletakse;
tegevusloa taotlemisel tervishoiutöötajate kirjalik nõusolek tegevusluba taotleva tervishoiuteenuse osutaja juurde tööle asumiseks, välja arvatud perearsti nimistu alusel üldarstiabi osutamise loa taotlemise korral;
kiirabi osutamise loa taotlemisel riigi päästeasutuse poolt selle asutuse asukoht, riigi- ja kohaliku omavalitsuse asutuste riiklikus registris registreerimise number, põhimäärus ja kõrgemalseisva valitsusasutuse nimetus;
kiirabi osutamise loa taotlemisel kiirabibrigaadide arv, koosseis ja varustus;
haiglas eriarstiabi osutamiseks loa taotlemisel taotletava haigla liik;
iseseisvalt õendusabi osutamiseks loa taotlemisel õe pädevust tõendavad dokumendid;
iseseisvalt õendusabi osutamiseks loa taotlemisel konsulteeriva arsti nimi, isikukood ja kontaktandmed, kui äriühingul, sihtasutusel või füüsilisest isikust ettevõtjal endal puudub eriarsti tegevusluba;
iseseisvalt ämmaeamandusabi osutamiseks loa taotlemisel ämmaemanda pädevust tõendavad dokumendid;
ruumide meditsiinitehnoloogia osa projekt, milles on andmed ruumide, sisseseade ja aparatuuri kohta. Nõuded on kehtestatud teenuse liikude kaupa (vt Nõuded taotlejale);
andmed andmekaitse järelevalve asutuses delikaatsete isikuandmete töötlemise registreerimise kohta;
andmed tervise infosüsteemiga andmevahetuseks esitatavatele nõuetele vastamise kohta.
Nõuded tervishoiuteenuse osutamise tegevuskohale
nõuded ruumidele, sisseseadele ja aparatuurile perearsti nimistu alusel üldarstiabi osutamiseks;
eriarstiabi osutamiseks vajalik töötajate koosseis, ruumid, sisseseade ja aparatuur;
kiirabi osutamiseks kiirabibrigaadi koosseis ja varustus;
ruumid, sisseseade, aparatuur, töövahendid ja ravimid ning ämmaemanda pädevus iseseisvalt ämmaemandusabi osutamiseks;
iseseisvalt õendusabi osutamiseks vajalik töötajate koosseis, ruumid, sisseseade, aparatuur, töövahendid ja ravimid ning õe pädevus.
Tervishoiuteenust võib osutada ehitises või ruumides, millele on antud sellekohane kasutusluba. Kasutusloa olemasolu saab kontrollida ehitisregistris.
Terviseameti e-teenuse kaudu riigiportaalis (teenuse kasutamine nõuab sisselogimist ID-kaardi, mobiil-ID või internetipanga kaudu);
digiallkirjastatult e-posti aadressil: kesk@terviseamet.ee
posti teel terviseametile aadressil Paldiski mnt 81, 10617 Tallinn.
Enne taotluse esitamist peate tasuma riigilõivu riigilõivuseaduse § 287 alusel rahandusministeeriumile viitenumbriga 2900082333
Makse selgitusse märkige tervishoiuteenused, mille osutamiseks tegevusluba taotlete, ja isik, kelle eest riigilõivu tasute, kui isik erineb taotlejast.
Kui taotluses nõutavaid andmeid on puudu, teavitab terviseamet sellest taotlejat hiljemalt puuduse leidmise päevale järgneval tööpäeval ja määrab mõistliku tähtaja puuduvate andmete esitamiseks. Nõutud andmete esitamata jätmise korral võib terviseamet jätta taotluse läbi vaatamata. Kui taotleja ei esita nõutud andmeid tähtajaks, võib terviseamet jätta tegevusloa taotluse lahendamata.
Terviseamet annab tegevusloa tähtajatult, välja arvatud juhul, kui kehtivusaja piirang on olulisest avalikust huvist tuleneval põhjusel ette nähtud seadusega või seda taotleb teenuseosutaja ise.
Teenuseosutaja, kelle tegevusluba on kehtetuks tunnistatud, võib taotleda igal ajal samaks tegevuseks uut tegevusluba. Kui teenuseosutaja tegevusluba on eelneva aasta jooksul kehtetuks tunnistatud seetõttu, et teenuseosutaja on rikkunud tegevusloa kontrolliesemesse kuuluvaid majandustegevuse nõudeid või tegevusloa kõrvaltingimusi, tuleb tal samaks tegevuseks esitatavale uue tegevusloa taotlusele lisada teenuseosutaja hoolsuskohustuse täitmise kava (MsüS § 29–31), milles sisaldub teave selle kohta, kuidas ta kavatseb edaspidi tagada tegevusloa kontrolliesemesse kuuluvaid majandustegevuse nõudeid.
Kui soovite tegevusloa tingimusi muuta, tuleb teil esitada tegevusloa muutmise taotlus. Taotluses tuleb märkida lisaks üldandmetele tegevusloa number ja andmed iga muudatuse kohta. Eraldi märkida, millisest tegevuskohast või tervishoiuteenusest soovitakse loobuda.
Kui soovite jätkata tervishoiuteenuse osutamist seoses juriidilise isiku jagunemisega, ühinemisega, ümberkujundamisega, ettevõtte omandamisega või muul MsüS § 44–50 toodud alusel, tuleb teil taotleda tegevusloa üleandmist 30 päeva jooksul majandustegevuse jätkamise õiguse tekkimisest arvates.
Tegevusloa üleandmine on tegevusloa adressaadi muutmine, milleks tuleb esitada taotlus ja majandustegevuse jätkamise õigust kinnitavad dokumendid, millistest nähtub tegevusloa (märkida ka tegevusloa number) kontrolliesemesse kuuluva vara omandamine ja muud tervishoiuteenuse osutamisega kehtestatud nõuded. Ettevõtte omandamisel tuleb esitada ka tegevusloa senise omaja nõusolek tegevusloa üleandmiseks (võib sisalduda ettevõtte võõrandamise lepingus).
Tegevusloa üleandmise ja muutmise taotluse saate esitada:
Kui soovite lõpetada tegevuse tervishoiuteenuste osutamise valdkonnas, siis esitage terviseametile kirjalik taotlus. Taotluses tuleb märkida lisaks üldandmetele tegevusloa number, tegevuse peatamise/lõpetamise põhjused ja tegevuse peatamise perioodi algus ja lõpp.
Kui kiirabi teenuse osutaja soovib osaliselt või ajutiselt loobuda teenuse osutamisest, peab ta sellest teatama terviseametile vähemalt kolm kuud ette.
Kui rikute tegevusloa tingimusi või seaduses sätestatud kohustusi, tunnistatakse teie tegevusluba kehtetuks.
Terviseamet tunnistab tegevusloa kehtetuks järgmistel alustel:
tegevusloa omaja taotlusel;
omaalgatuslikult seaduses sätestatud korras;
teenuseosutaja poolt tegevusloa taotlemisel tahtlikult valeandmete esitamisel, mis mõjutas loa andmist ning mille esitamata jätmise korral oleks pidanud tegevusloa andmisest keelduma;
teenuseosutaja suhtes asjaomasel tegevusalal kohtuotsusega kohaldatud või seadusest tuleneva asjaomase majandustegevuse keelu korral.
Terviseamet võib tunnistada tegevusloa kehtetuks järgmistel alustel:
tervishoiuteenuse mittealustamine kahe aasta jooksul arvates tegevusloa väljastamisest või selle mitteteostamine kahe aasta jooksul;
kiirabiteenuse osutamise korral mittealustamine 12 kuu jooksul arvates tegevusloa väljastamisest või selle mitteteostamine 12 kuu jooksul;
tegevusloaga lubatud tegevusega avalikule korrale tekkiv oluline kahju või oht, mis ei eksisteerinud või ei olnud teada tegevusloa andmise ajal ja mis kaalub üles teenuseosutaja huvi tegevust jätkata ning mida ei ole võimalik kõrvaldada tegevusloa muutmisega;
Enne tegevusloa kehtetuks tunnistamist võib Terviseamet teha tegevusloa omajale ettekirjutuse puuduste kõrvaldamiseks. Ettekirjutuse täitmata jätmise korral võib terviseamet rakendada sunniraha asendustäitmise ja sunniraha seaduses sätestatud korras või tunnistada tegevusloa kehtetuks.
Tervishoiuteenuste osutajatele kehtestatud nõuete täitmise üle teeb riiklikku järelevalvet terviseameti järelevalveosakond.
Aivi Sagur
Terviseamet, tel: 650 9865, e-post: aivi.sagur@terviseamet.ee
Viimati muudetud: 26-02-2018 12:33 | Teksti koostas: terviseamet

References: § 25
 § 27
 § 40
 § 19
 § 287
 § 29
 § 44